CELEX: 31981R0460
Language: el
Date: 1981-02-24 00:00:00
Title: Κανονισμός (ΕΟΚ) αριθ. 460/81 τής Επιτροπής τής 24ης Φεβρουαρίου 1981 περί παρεκκλίσεως από τούς κοινούς κανόνες ποιότητας γιά τίς τομάτες, πού καθορίστηκαν από τόν κανονισμό αριθ. 23 τού Συμβουλίου

Avis juridique important

|

31981R0460

Κανονισμός (ΕΟΚ) αριθ. 460/81 τής Επιτροπής τής 24ης Φεβρουαρίου 1981 περί παρεκκλίσεως από τούς κοινούς κανόνες ποιότητας γιά τίς τομάτες, πού καθορίστηκαν από τόν κανονισμό αριθ. 23 τού Συμβουλίου  

Επίσημη Εφημερίδα αριθ. L 050 της 25/02/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 460/81 ΤΗΣ ΕΠΙΤΡΟΠΗΣ  της 24ης Φεβρουαρίου 1981  περί παρεκκλίσεως από τους κοινούς κανόνες ποιότητας για τις τομάτες, που καθορίστηκαν από τον κανονισμό αριθ. 23 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1367/80 (2), και ιδίως το άρθρο 2 παράγραφος 3 εδάφιο δεύτερο,  Εκτιμώντας:  ότι οι κοινοί κανόνες ποιότητος για τις τομάτες ορίστηκαν στο παράρτημα ΙΙ/2 του κανονισμού αριθ. 23 του Συμβουλίου της 4ης Απριλίου 1962 (3), όπως τροποποιήθηκαν από τον κανονισμό 190/67/ΕΟΚ (4), και συμπληρώθηκαν, όσον αφορά την κατηγορία ΙΙΙ, από το παράρτημα ΙΙ του κανονισμού αριθ. 211/66/ΕΟΚ (5)·  ότι έχει σημειωθεί σημαντική εξέλιξη των τεχνικών καλλιέργειας των τοματών, και ιδίως όσον αφορά την επιλογή ποικιλιών· ότι οι κοινοί κανόνες ποιότητος πρέπει να λάβουν υπόψη τους την εξέλιξη αυτή· ότι, εξάλλου, είναι αναγκαία η απόκτηση επαρκούς πείρας πριν επιχειρηθεί η οριστική τροποποίηση των κοινών κανόνων· ότι είναι αναγκαία τη στιγμή αυτή η εκ νέου παρέκκλιση, για μία περίοδο, από τους κοινούς κανόνες ποιότητος για τις τομάτες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981, πραγματοποιείται παρέκκλιση από τις διατάξεις του παραρτήματος ΙΙ/2 του κανονισμού αριθ. 23, ως εξής:  1. Ο τίτλος ΙΙ «Χαρακτηριστικά ποιότητας» υπό Γ «Κατάταξη» ii ) «Κατηγορία Ι» εδάφιο τελευταίο, συμπληρώνεται ως εξής:  «- οι "ημιραβδωτές" τομάτες (1) :  όσον αφορά τις ημιραβδωτές τομάτες, οι καρποί μπορούν να παρουσιάζουν:  - ελαφρά ανωμαλία του σχήματος, χωρίς υπερβολική προεξοχή,  - μικρό ομφαλό, που δεν παρουσιάζει φελλοειδή σχηματισμό,  - φελλοειδείς ουλές ομφαλοειδούς σχήματος στο σημείο του υπέρου, η συνολική επιφάνεια των οποίων δεν πρέπει να υπερβαίνει το 1 εμ2,  - μία λεπτή ουλή του υπέρου, επιμήκους σχήματος (παρόμοια με ραφή), το μήκος της οποίας δεν πρέπει να υπερβαίνει τα δύο τρίτα της μεγίστης διαμέτρου του καρπού.»  (1) Οι ημιραβδωτές τομάτες παράγονται με διασταύρωση των στρογγυλών ποικιλιών με τις ποικιλίες με ραβδώσεις, παρουσιάζουν εν γένει 4 λοβούς και περιλαμβάνουν, μεταξύ άλλων, τις ποικιλίες Dombo, Dombito, Westona αριθ. 493, αριθ. 1141, Durano, Rianto, Quanto, Kretano, Cantano, Delisa, Aloisa αριθ. 6163, αριθ. 6533, αριθ. 6017, Vemone, Carnelo, Marone, Eurovite, Marcanto, Virovite, Elvira.  Οι τομάτες αυτές διατίθενται στο εμπόριο με την ονομασία Vleestomaten, Fleischtomaten, Beef tomatoes, Koedtomater, Beefsteak tomatoes.  2. Ο τίτλος ΙΙ «Χαρακτηριστικά ποιότητας» υπό Γ «Κατάταξη» iii ) «Κατηγορία ΙΙ» συμπληρώνεται ως εξής:  «Όσον αφορά τις ημιραβδωτές τομάτες, οι καρποί μπορεί να παρουσιάζουν:  - περισσότερο προφανείς προεξοχές, χωρίς να υπάρχει δυσμορφία,  - ομφαλό,  - φελλοειδείς ουλές ομφαλοειδούς σχήματος στο σημείο του υπέρου, η συνολική επιφάνεια των οποίων δεν πρέπει να υπερβαίνει τα 2 εμ2,  - μία λεπτή ουλή του υπέρου, επιμήκους σχήματος (παρόμοια με ραφή).»  3. Ο τίτλος ΙΙΙ «Ταξινόμηση κατά μέγεθος» υπό Β «Ομοιογένεια» , συμπληρώνεται, μετά το πρώτο εδάφιο «Ημιραβδωτές τομάτες», ως εξής:  «Κλίμακα διαμέτρων σε χιλιοστόμετρα  102 και άνω,  από 82 περιλαμβανομένων μέχρι 102 μη περιλαμβανομένων,  από 67 περιλαμβανομένων μέχρι 82 μη περιλαμβανομένων,  από 57 περιλαμβανομένων μέχρι 67 μη περιλαμβανομένων,  από 47 περιλαμβανομένων μέχρι 57 μη περιλαμβανομένων,  από 40 περιλαμβανομένων μέχρι 47 μη περιλαμβανομένων,  aeαπό 35 περιλαμβανομένων μέχρι 40 μη περιλαμβανομένων.»  4. Ο τίτλος VI «Σήμανση» υπό Δ «Εμπορικά χαρακτηριστικά» περίπτωση δεύτερη, συμπληρώνεται ως εξής :  «η "ημιραβδωτές", όπου η τελευταία αυτή ένδειξη μπορεί να αντικατασταθεί από Vleestomaten, Fleischtomaten, Beef tomatoes, Koedtomater η Beefsteak tomatoes.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1981. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής    (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 140 της 5. 6. 1980, σ. 24.  (3) ΕΕ αριθ. 30 της 20. 4. 1962, σ. 965/62.  (4) ΕΕ αριθ. 133 της 29. 6. 1967, σ. 2795/67.  (5) ΕΕ αριθ. 233 της 20. 12. 1966, σ. 3939/66.